| **Córdoba** |
| --- |
| Romarbrua og byen CórdobaRomarbrua og byen Córdoba Romarbrua og byen Córdoba |
| 

|  |  |
| --- | --- |
| Flagget til Córdoba | Byvåpenet til Córdoba |
| **Flagget til Córdoba** | **Byvåpenet til Córdoba** |

 |
| Plassering |
| 

Córdoba i Spania is located in

 |
| Styresmakter |
| Land |  Spania |
| Autonom region | Andalucía |
| Provins | Córdoba |
| Grunnlagd | 200-talet fvt. |
| Borgarmeister | Andrés Ocaña |
| Geografi |
| Flatevidd - By |  1 252 km² |
| Innbyggjarar  - Totalt (2008)   - folketettleik | 325 453   259,9 /km² |
| Koordinatar | 37°53′″N 4°46′″W﻿Koordinatar: 37°53′″N 4°46′″W﻿ |
| Høgd over havet | 120 moh |
| Diverse annan informasjon |
| Postnummer | 140xx |
| **Nettstad:** www.cordoba.es |

**Córdoba** (**قرطبه** eller **قرطبة** *Qurţuba* på arabisk, òg kalla *Cordova* på enkelte språk) er ein by i Andalucía, sør i Spania og provinshovudstaden i provinsen Córdoba. Byen ligg ved elva Guadalquivir og vart grunnlagd av dei gamle romarane av Claudius Marcellus. Byen har kring 325 000 innbyggjarar.

I dag er han ein mellomstor, moderne by. I gamlebyen finn ein mange arkeologiske spor frå då Córdoba var hovudstaden i Córdoba-kalifatet som styrte nesten heile Den iberiske halvøya. Det har vorte estimert at på siste halvdel av 900-talet, budde det ein halv million innbyggjarar i Córdoba, og at han dermed var den mest folkerike byen i Europa, og kanskje i verda.

Historie
--------

Romersk tempel i Córdoba.
Córdoba var hovudstaden i den romerske provinsen *Hispania Ulterior Baetica*. Store romerske filosofar som like Lucius Annaeus Seneca den yngre, forteljarar som Seneca den eldre og diktarar som Lucan kom frå den romerske Cordoba. Seinare var han ein viktig stad i *Provincia Hispaniae* i Austromarriket og i perioden under vestgotarane. 

Byen vart erobra i 711 av muslimane og Córdoba vart hovudstad i Umayyad-kalifatet. På det største hadde byen ein stad mellom 250 000 og 500 000 innbyggjarar, men mange forskarar meiner i dag at desse tala har vokse med tida, og at det var langt færre som budde her. På 900-talet var Cordoba – eller Qurţuba (قرطبة) på arabisk - ein av dei mest avanserte byane i verda, samt eit kulturelt, politisk og økonomisk senter. Córdoba-moskeen er frå denne tida. I 1236 vart han erobra av Kong Ferdinand III under den spanske reconquistaen.

Patio de los Naranjos og Alminar.
Den historiske arva i Córdoba er av dei rikaste i verda og byen vart erklært ein verdsarvstad av UNESCO i 1984. Byen har òg fleire moderne område, som bydelane Zoco og jernbanedistriktet Plan RENFE.

Regionsregjeringa (Junta de Andalucía) har ei tid utforska høve for å opprette *Córdoba storbyområde* som i så fall vil bestå av sjølve Córdoba, og landsbyane Villafranca, Obejo, La Carlota, Villaharta, Villaviciosa, Almodóvar del Río og Guadalcázar. I dette området bur det kring 350 000 innbyggjarar.

Kjelder
-------

* *Denne artikkelen bygger på «Córdoba, Spain» frå Wikipedia på engelsk, den 13. oktober 2009.*
	+ *Wikipedia på engelsk oppgav desse kjeldene:*

1. ↑   Instituto Nacional de Estadística
2. ↑  «geography.about.com».
3. ↑  «Cordoba History». Henta 16 July 2009.

Bakgrunnsstoff
--------------

* Offisiell nettstad for byrådet
* Informasjon om Córdoba

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* MusicBrainz (area)

 |